"Bit-trattat dwar l-armi nuklejari issa minn Malta ma jistgħux jgħaddu ajruplani jew vapuri b'armi nukleari" Il-Ministru Evarist Bartolo fl-intervent tiegħu fil-Parlament semma' kif hu kburi li Malta kienet waħda mill-ewwel ħamsin pajjiż li ffirmaw it-trattat kontra l-armi nuklejari. Qal li forsi seta' kien hemm minn staqsa dan x'relevanza kellu għax Malta m'għandhiex armi nuklejari. Tenna li "veru li Malta m'għandhiex armi nuklejari, imma għandna l-portijiet u l-ajruporti. B'dan it-trattat issa ma jistgħux jgħaddu ajruplani jew vapuri b'armi nuklejari".